Stefanskirken (Jerusalem)

Stefanskirken (Église Saint-Étienne, כנסיית סטפנוס הקדוש) er en katolsk kirke tilknyttet et dominikanerkloster i Øst-Jerusalem, til Nablus Road like nord for Gamlebyen.
I 415 oppdaget man i Jerusalem den hellige Stefans relikvier. Den hl. Stefan regnes som kristenhetens første martyr. Etter funnet lot keiserinne Aelia Eudocia, hustru til keiser Theodosius II, bygge en basilika, som ble innviet i år 460. I 614 ble kirken ødelagt av brann. Korsfarerne fornyet kirkebygningen, men den ble nok en gang ødelagt i 1187, denne gang ved Saladins gjenerobring av byen.

I 1881 ervervet dominikanerordenen grunnen med kirkeruinen. Det ble foretatt grundige utgravninger i 1883, og nman fant da restene av den treskips basilika fra oldtiden. Over grunnmurene fra denne bygde de den nåværende kirke, hvor man fremdeles kan se de gamle gulvmosaikker.

Eksterne lenker 

 Kirken på Giga-Catholic

Katolske valfartsmål
Kirker i Jerusalem
Katolske kirker
Basilica Minor
Dominikanerordenen